**Z Á P I S N I C A**

zapísaná v priebehu zasadnutia Obecného zastupiteľstva dňa 11. 4. 2017

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. Športový areál – prevod do majetku obce
5. Majetkové priznania vedúcich zamestnancov obce za rok 2016
6. Správa o kontrolnej činnosti hlavného kontrolóra za 2. polrok 2016
7. Rôzne

 8. Diskusia

 9. Schválenie uznesenia

 10. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice Mgr. Lasičku T. a Ing. Dobroňa M.

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4:

Starostka obce informovala, že v mesiaci marec bolo na základe predložených potrebných dokumentov zrealizované zavkladovanie pozemku športového areálu Hričovské Podhradie ako majetku Obce Hričovské Podhradie. Na LV č. 1409 bola zapísaná i budova TJ.

Ďalej oboznámila prítomných o aktuálnom stave budovy TJ i jej okolia, k nahliadnutiu predložila i aktuálne fotografie, ktoré zdokumentovala počas preberania budovy od p. Hofericu Petra. Pri preberaní budovy boli prítomní i poslanci OZ – p. Randa Pavol, Ing. Dobroň Michal, občania p. Randa Bohumír a p. Hroš Jozef a nový správca areálu p. Pekarík Jozef.

Vzhľadom k tomu, že bol zrušený elektromer na prívod elektrickej energie, informovala starostka obce prítomných, že už je elektrická energia opäť v budove zavedená. Prítomných ďalej informovala, že p. Jozef Pekarík bude v najbližšom období vymenovaný za správcu športového areálu v Hričovskom Podhradí.

V diskusii sa prítomní zhodli, že je nutné vykonanie viacerých prvotných opráv, rekonštrukcia hygienických zariadení, zabezpečenie oplotenia. Následne, pokiaľ bude stav priestorov spĺňať hygienické a bezpečnostné podmienky bude obecné zastupiteľstvo uvažovať o možnom prenájme priestorov na pohostinské účely.

K bodu 5:

Starostka obce informovala, že v riadnom termíne boli do podateľne obecného úradu doručené majetkové priznania za rok 2016 a to troch vedúcich pracovníkov obce Hričovské Podhradie – starostky obce, hlavnej kontrolórky obce a riaditeľky materskej školy. Zástupca starostky obce p. Dobroň majetkové priznania overil svojím podpisom a dokumenty boli založené do osobných spisov zamestnancov.

K bodu 6:

Hlavná kontrolórka obce prečítala prítomným pripravenú Správu o kontrolnej činnosti hlavného kontrolóra za 2. polrok 2016. Prítomní sa oboznámili s jej obsahom.

K bodu 7:

Starostka obce informovala, že s platnosťou od 1.1.2017 sa upravuje výška priemernej mesačnej nominálnej mzdy pracovníka v národnom hospodárstve, podľa ktorej sa upravuje plat starostky obce a hlavnej kontrolórky obce.

Prítomní boli oboznámení o predloženej cenovej ponuku k vybudovaniu parkoviska pri miestnom cintoríne. Starostka podrobne informovala prítomných o plánovanej výstavbe parkoviska, ktorá by mala byť zrealizovaná počas mesiacov apríl – máj 2017.

Starostka obce informovala o zadaní objednávky na vypracovanie projektu k možnej rekonštrukcii budovy starého obchodu, ktorá by mohla byť v budúcnosti zrealizovaná. Informovala, že výzvy sú neustále monitorované a v prípade ich otvorenia bude vhodné, aby bola projektová dokumentácia pripravená. Podobne sa monitoruje i výzva k podaniu projektu ,,Protipovodňový projekt Závadský potok“. Momentálne otvorenou výzvou je možnosť získania prostriedkov k vybudovaniu detského ihriska alebo multifunkčného ihriska. Po poskytnutí podrobnejších informácií poslanci pristúpili na návrh získania prostriedkov pre vybudovanie detského ihriska na pozemku pred kultúrnym domov – školský dvor. Tento návrh jednohlasne schválili.

Prítomní boli informovaní, že na Ministerstvo financií bola zaevidovaná žiadosť obce Hričovské Podhradie k možnosti získania finančných prostriedkov na akciu ,,Rekonštrukcia obkladu v kultúrnom dome“. O výsledku podanej žiadosti budú informovaní.

Starostka obce predložila dokumentáciu, podľa ktorej rodinný dom vlastníka p. Trnku Petra je postavený na pozemku obce p.č. 302/2. Podľa predložených dokumentov p. Trnkom bol však tento pozemok v minulosti odkúpený od obce jeho otcom. Prítomní sa zhodli, aby k zachovaniu správneho právneho postupu bola vec prešetrená právnikom a následne predložená k rokovaniu.

Starostka obce predložila prítomným vypracované kúpno – predajné zmluvy, ktorých predmetom je predaj nadbytočných pozemkov obce občanom obce. Ide o pozemky na ulici Lúky, p.č. 109/5, 109/6, 109/7, ktoré sú vedené ako orná pôda. Tieto pozemky boli už v minulosti občanom Obcou Hričovské Podhradie odpredané, o čom svedčia predložené dokumenty. Po právnickom posúdení prítomní jednohlasne schválili odpredať pozemky občanom ako nadbytočne v hodnote1 euro za každú parcelu.

V závere diskusie sa p. poslanec Mgr. Lasička zaujímal o informáciu, či je obec vlastníkom pozemkov, ktoré by bolo možné využiť k bytovej výstavbe, prípadne či sú v obci občania, ktorí by mali záujem odpredať na tento účel svoje súkromné pozemky. Starostka obce informovala, že obec nevlastní pozemky, ktoré by vyhovovali požiadavkám k bytovej výstavbe a tiež informovala o súkromných pozemkoch, ktoré majú ich vlastníci zámer odpredať. Avšak v spoločnej diskusii sa prítomní zhodli, že zrejme ani jeden z pozemkov nebude bytovej výstavbe vyhovovať. Starostka obce ocenila záujem p. Lasičku, avšak s poľutovaním skonštatovala, že zo strany obce nie je možné momentálne takejto požiadavke vyhovieť.

K bodu 8:

Pracovníčka M. Hulínová priebežne čítala uznesenia k jednotlivým bodom zasadnutia, ktoré prítomní schválili jednohlasne.

K bodu 9:

Starostka obce poďakovala prítomným za účasť.

Zapísala Miroslava Hulínová

11.4.2017

 Jarmila Dobroňová

 starosta obce

Overovatelia zápisnice: Ing. Michal Dobroň ............................

 Mgr. Tomáš Lasička ............................